OpenLLM-France/wikimedia huggingface dataset:
# O na hirret un noz

Oberennoù damheñvel pe handelvoù all zo ivez, gwelout O ! na hir eo an noz, O ! na hir eo an noz (1934) ha Cantique de Communion (1).
| ◄ Guet hirreah m’inean hou tesir | O na hirret un noz | A ziar en Autér ► |
* O na hirret un noz ! pegours é tei en dé ?
* Eit ma hein de receu Jesus me haranté !
* O na hirret un noz, etc.
* Dihousq ha sàu me horv, damb de gavouèt Jesus ;
* Me gleu a men gulé é voéh carantéus.
* Pegours é vein arrihue ? ô hent, hirret ous-té !
* Ar lein hou tivaskel, Ælèd mat, douguet-mé.
* O me halon, digueor guet joé ha lehuiné ;
* Gùélet e hran anfin ty ha palæs men Doué !
* O Ilis beniguet, hum zigueor, hum zigueor,
* Aveit ma hein én ous de gavouèt me zrezor !
* É tonnèt én hou ty, ô Mæstr a ol er bed,
* M’hou salud, m’hou ç’ador a gorv hag a sperèd !
* O Speredeu eurus, ol Sænt ha Santésèd !
* E zou én dro d’em Doué, m’hou salud guet respet !
* O tabernacl santel, digueor, digueor arzé,
* Eit ma huélein Jesus, eit ma huélein men Doué !
* O Jesus, m’hou ç’hanàu, dré zeulegad er fé,
* Eit me mæstr ha Crouéour, me Salvér ha men Doué !
* Disposet me halon eid hou receu, men Doué ;
* Reit t’ein fé, espéranç ; crihueit me haranté.
* Deit enta, me ol vad, dischennet ém halon ;
* A nehi aveit mad queméret position.
* M. Nourri.
# O ma ene, kanomp bemdez

Oberennoù damheñvel pe handelvoù all zo ivez, gwelout O ma ine, kanomp.
| ◄ Santez Mari, Mamm Doue | O ma ene, kanomp bemdez | Da viken, o Mamm ger ► |
* O ma ene kanomp bemdez
* Da Vari meuleudiou
* Hec’h oberou hec’h holl buhez
* A zo leun a vurzudou
* Diskan
* Gloar da Vari ha meuleudi
* Pebez burzud eürus
* Mari gwerc’hez ha mamm ivez
* Gwerc’hez ha Mamm da Jezuz.
* Teod an den a zo gwall zister
* Evit komz eus a Vari ;
* Met he c’halon a zo tener
* Holl e c’hallomp he meuli.
* Eus a Vari an holl boblou
* A denn gloar ha sklerijenn,
* He santelez he vertuziou,
* A zo skouer ar gristenien.
* He mouez ’lavar, leun a druez :
* « Sentit, sentit ouz Jezuz,
* « Ha m’e garit ’hed ho puhez,
* « Jezuz ho lako eürus. »
* Kalonou sec’h ha glac’haret.
* Deut da gavout ar Werc’hez ;
* Gant Mari ’vezer frealzet
* Er vrasa tristidigez.
* C’houi pec’her paour a-greiz kalon
* Pedit, enorit Mari :
* Hag evit kaout gras ha pardon
* Ho pet holl fizians enni.
* N’ankouait ket, c’houi den santel,
* Ez eo Mamm an holl c’hrasou ;
* ’n em zerc’hel dindan he mantell,
* Zo kemer hent an Nenvou.
* O Mari, klevit ma fedenn,
* Pareit ma gouliou ;
* En ho krasou roit d’in lodenn
* Ha perz en ho vertuziou.
* Evidomp hell dirak Jezuz,
* Pedit, Mamm a drugare(z) ;
* Pred ar maro a vo fromus,
* Deuit d’hon skoazella neuze.
* Ar re a zeu e gwirionez
* War an douar d’ho pedi.
* Grit ma ’z aint gant an Aelez
* D’ar Baradoz, d’ho meuli.
# O me Jesus, me ol vad

| ◄ M’hou salud, croaidur douç | O me Jesus, me ol vad | Hinihue é quemér er Messi ► |
* O me Jesus, me ol vad, mem buhé,
* Monnèt e hrein enta d’hou lehuiné ;
* Quemér e hret en hanw douç a Salvér,
* Ha scùil e hret deja hou coaid tinér.
* Aveid on-mé, couciet d’er péhèd,
* E hoès deja, én ur zonnèt ér bed,
* Guet hou tareu glubet ol hou cavel,
* Hag hum offret èl un oén d’er goutel.
* Hou coaid e rid ag en ouaid tinérran,
* Andur e hret er poénieu méhussan ;
* Ha mé, péhour, a houdé pêl-amzér,
* Ne hran nitra eit distan hou colér.
* Gùelleit hui-memb me halon orgueillus,
* Rai bêl, allas ! é ma chomet cablus ;
* Ha groeit n’em bou quin nameit un desir
* D’hou quemér hui, me Jesus, aveit scùir.
* Rèd-é anfin, a p’en d’on er hablus,
* Aveit golhein me féhedeu méhus,
* Ou hassat ol guet er brassan glahar,
* Ha guet hou coaid caijein ahoel men dar.
* J. G.
# O men Doué, me Zad

| ◄ Aveid ur hristén mat | O men Doué, me Zad | Arrest amen, passant ► |
* O men Doué, me Zad, me Hrouéour,
* Fallat e hran, deit d’em secour ;
* N’hellan quet mui doh me halon,
* Sellet-mé guet compassion.
* Men Doué, hui hemb quin e gâran ;
* Men Doué, én-oh é espéran ;
* Doué me halon, dré vadeleah,
* Dégasset t’ein hou ranteleah.
* O Doué, hou pet truhé doh-ein,
* Monnèt devat-oh e fal d’ein ;
* O men Doué, receuet m’inean,
* Ah ! tennet-hi guet-n-oh d’en nean.
* Guet hirreah d’oh é huannadan,
* Jesus, deit d’em secour, deit bean ;
* Ah ! pardon, groeit hou volanté,
* Just-é, nepas me hani-mé.
* Ah ! poén e mès é prononcein,
* Ah ! me henal e verra d’ein ;
* Mæs me halon perpet e lar :
* Jesus, m’hou câr, Jesus, m’hou câr.
* Arlerh Doué hui zou ém halon,
* Gùérhiès Vari, pedet eid on ;
* O Jesus, ô Mari, hou teu
* Von men dehuéhan huannadeu.
* Ya, ém anquin dehuéhan,
* M’hou calhuou hou teu mar guellan ;
* Pe vou laret : tremén e hra,
* Me larou hoah : Jesus, Maria.
* Ah ! me halon, tam ne vanquet,
* Pe n’hellein conz, attàu larèt :
* O me Jesus carantéus !
* O Gùérhiès Vari, truhéus,
* Jesus, receuet peb huannad,
* Peb tarh-calon, peb henalad,
* Aveid aqueu a garanté ;
* Peb-tra aveid oh, ô men Doué.
* O caranté, forcet m’inean,
* Contraignet-hi de gùittat bean ;
* Me garehé merhuel, Jesus,
* Mæs guet ul lusq carantéus.
* Jesus, hou pet truhé doh-ein ;
* Parrihue-ou, é han de bassein,
* Receuet m’inean peur, é ha :
* Jesus, Jesus, Jesus, Maria.
* Rec. Pourchasse.
# O mistér en Drindèd santel

| ◄ Deit, Sperèd-Santel, ni hou pèd | O mistér en Drindèd santel | Jesus a han-amb sourciabl ► |
* O mistér en Drindèd santel,
* Un Doué hemb quin é tri person !
* O splandér gùerh hag éternel,
* Ni hou ç’ador a huir galon !
* Èn un Doué glan hag adorabl,
* Nag a splandér hag a vrastèd !
* Mæs é vadeu quen admirabl
* E chom cuhet doh en sperèd.
* Tàu enta, me ræson distér,
* Soubl idan er fé, me inean ;
* Madeleah Doué hag é zoustér
* Ne veint gùélet nameit én nean.
* A viscoah en Tad éternel
* E gâr é Vab guet tinérdèd ;
* Er Mab e gâr é Dad santel,
* Ou haranté zou er Sperèd.
* En Tad e hoarn doh en dangér
* Er vuhé en dès reit d’emb-ni ;
* Er Sperèd-glan é peb amzér
* Dré é hræceu hur santefi.
* Neoah Mab en Tad éternel,
* É huir limaj hag é splandér,
* En dès vennet ean-memb merhuel
* Aveit hun tennein a visér.
* Guet en douçan aboeissanç,
* Inouramb en Drindèd santel,
* E vou un dé hur recompanç
* Hag hul lehuiné éternel.
* J. G.
# O ni zou hoah ar en doar

| ◄ O ty men Doué | O ni zou hoah ar en doar | A greis hou joé ha gloër ► |
* O ni zou hoah ar en douar
* Ér brézel ha tristé,
* Séhamb ol hinihue hun dar
* Aveit chongeal én né.
* O na doucet ur bonheur !
* Caërret compagnoneah !
* Azé, ô me inean peur !
* É cavehet er peah.
* Azé jamæs ne santér
* Hoant, na nan, na séhèd,
* Nag aneouit, na tuêmdér,
* Na dougeanç, na clinhuèd ;
* Azé, speredeu eurus,
* Doué memb én é balæs
* Doh droug guet é vréh nerhus
* Hou coarant de jamæs.
* Azé ar é amièd
* Doué e scùil hemb mesur
* Un torrand a eurustèd,
* Ur mor a bligeadur ;
* Aveid un éternité
* Doué e zou ou bihuanç,
* Ean-memb zou ou lehuiné,
* Ean-memb ou recompanç.
* Drest er Sænt hag en Ælèd,
* Guet ur voéh en douçan,
* Eid inourein en Drindèd,
* Mari e gasse er han ;
* Bourrusset ur mélodi !
* Doucet ul lehuiné !
* O pegours é vehemb-ni
* Én hou palæs, men Doué !
* J. G.
# O ma Jezuz, setu deut an amzer

Oberennoù damheñvel pe handelvoù all zo ivez, gwelout O ma Jezus, setu deut an amzer.
| ◄ Gwerc’hez yaouank Lizieu | O ma Jezuz, setu deut an amzer | Poent bras eo d’eoc’h pec’her ► |
* O ma Jezuz setu deut an amzer
* Da bardoni da c’hlac’har ar pec’her
* Nann biken mui bugel divat
* Ne dreuzin dre ar pec’hed
* Kalon ma zad.(2 w)
* Diskan.
* Parce, Domine, parce populo tuo,
* Ne in aeternum irascaris nobis.
* D’eoc’h, ma Jezuz, pa ’m eus koustet ken ker,
* Dre ho maro pa ’z oc’h bet ma Salver,
* Na skoit ket ar wech-man c’hoaz
* Eun ene ganeoc’h prenet
* Eus lein ar Groaz.(2 w) Parce…
* Gwir vab foran, aman war ma doulin,
* O, ma Jezuz, ho pet truez ouzin ;
* Gant ma daerou ha gant ho kwad,
* Ra vin gwalc’het, adwalc’het,
* Oan dous ha mat.(2 w) Parce…
# O ma ine, kanomp

Oberennoù damheñvel pe handelvoù all zo ivez, gwelout O ma ene, kanomp bemdez.
| ◄ Zantes Mari, Mam Doue | O ma ine, kanomp (Omni die, dic Mariæ) | Ho pezet zonj, o Mam dener (Da viken) ► |
* O ma ine kanomp bemde.
* Da Vari meulodiou :
* Hec’h oberou hec’h ol bue
* a zo leun a vurzudou.
* Diskan.
* Gloar da Vari ha meulodi,
* Pebes burzud evurus !
* Mari Gwerc’hes ha Mam ive,
* Gwerc’hes ha Mam da Jezus !
* Teod an den zo gwal dister
* Evit komz euz a Vari :
* Mes e c’halon a zo tener,
* Ol e hellomp he meuli.
* Euz a Vari an ol boblou
* A denn gloar ha sklerijen,
* He zanteles, he vertuiou,
* A zo skuer ar Gristenien.
* Klevet he mouez d’imp o laret :
* « Zentet, zentet ouz Jezus,
* « ’N oc’h ol bue mar hen karet
* « Jezus ho rento eürus. »
* Kalonou zec’h ha glac’haret,
* Deut da gavet ar Werc’hes ;
* Gant Mari e ver konfortet
* Er vrasan tristidiges.
* C’houi pec’her paour, reit a galon
* Peden, enor da Vari :
* Evit obten gras ha pardon
* Laket ho fians en-hi.
* C’houi, den devot, n’ankouaët ket
* Ema Mam an ol c’hrasou ;
* He serviji hag c’haret
* Eo kemer hent an Envou.
* O Mari, klevet ma feden,
* Pareet ma gouliou :
* En ho krasou reit d’in loden
* Ha peurs en ho vertuiou.
* Evidomp ol dirag Jezus,
* Pedet, Mam a drugare ;
* Finves ar bed a vo spontus,
* Ouzimp bezet zonj neuze
* Da Jezus ar Mab eternel,
* En amzer Mab da Vari,
* D’an Tad ha d’ar Speret-Zantel,
* Gloar, enor ha meulodi !
# Mesaerez ar Mene

| ◄ D’Alc’houeder park ar Mestr | Mesaerez ar Mene | Ar Goulmig dilezet ► |
* Ouz troad ar mene, e sav drant (diou wech)
* Lochennig plouz ma dousig koant.
* Diskan :
* Dousat eo ar garante !
* Da veuli he dudi bemde,
* Kanomp gê !
* ’N eul lec’hig koant, flour ha didrouz,
* Lec’h ma kân noz de al lapouz,
* Bemde, war ar roz alaouret,
* Ec’h a da vêsa he denved.
* El lanneg-ze, envor dousan !…
* E welis anei da gentan.
* Eun heol hanv a bare skedus,
* Me a valee hunvreüs,
* Pa glevis eur vouezig laouen,
* O tiston seder en draounien.
* Mouez sklintin eur vêsaerezig
* Ken tener evel he zonig ;
* Hag er roz, 'touez ar bleun melen,
* ‘Welis o lintran he hoef gwen.
* « O plac’hig, kanet c’hoaz, m’ho ped ;
* Ho tiskan a zo kaer meurbed ;
* Ho son tener hag ho mouezig
* A ra tridal ma c’halonig ! »
* O ruian, ar vêsaerezig
* A blegas he zellou doanik.
* He dremm oa dous, he bleo melen
* A glaouiere war he zal gwen…
* ’N hon c’hichen eun evn a gane,
* Ha dre e zon e lavare :
* Me ive, gantan goneet,
* A laras d’ar plac’hig karet :
* Kompren a reas ac’hanon
* Breman, kevred, kan hon c’halon :
* Nag e vemp disterik ha paour,
* Evurusted zo gwell ’vit aour !
* ’N hon zi bihan, ’ skeud ar mene,
* Ni vevo drant gant gras Doue.
* Ni vevo seder, da c’hortoz
* Mont da ganan d’ar Baradoz.
# Merc’hed Keriti (Duhamel)

Oberennoù damheñvel pe handelvoù all zo ivez, gwelout Merc’hed Keriti.
| ◄ Distro eur Zoudard | Merc’hed Keriti | Martoloded an Oriant ► |
* Selaouet hol hag e klewfet,
* Eur zon zo newe gompozet,
* Ehamptira, tra la la tralaler,
* Ehamptira, tra la la la la !
TRADUCTION. — Ecoutez tous et vous entendrez — Une chanson nouvellement composée. — Ehamptira, etc.
Chanté par Maryvonne Bouillonnec. Tréguier.
# Merh en duk a Naned

| ◄ Er plah diés de ziméein | Merh en duk a Naned | Er vatèh Perrinig  ► |
* 1. — Eutru duk a Nâned, é mén ma hou studi (ter),
* Kassein hou merh de nôz de hobér hou kouvi ?
* 2. — Kassein hou merh de nôz de hobér hou kouvi,
* Ar ul lestr, ar er mor, é mesk er verdeidi ?
* 3. — — Bonjour d’oh, capitén, deit on d’hou kouviein,
* A berh me mam, me zad, de zont te goéniein.
* 4. — E ma en dudchentil doh hou kortôz ér sâl,
* Er sonerion joéius hou koulen de zansâl.
* 5. — — Antréet, plah iouank, abarh ém batimant,
* Hui huélou me sleinaj ha me luéieu argand.
* 6. — Hui huélou me hampreu penaus é mant ciret,
* Ha men guléieu kaër penaus é mant bordet.
* 7. — Linsellieu ar nehai groeit a lién-Holland,
* Ha lanjérieu nehué goarniset gued argand.
* 8. — Merh en duk a Nâned, pen doh deit t’em guélet,
* Hui e zaibrou un tarn, doh me zaul azéet.
* 9. — — Capitén, ar hou lestr chom pêloh n’hellan quet ;
* Ma n’en dan bean d’er guér, me zud e vou suéhet.
* 10. — — Merh en duk a Nâned, hui zou merh a noblans,
* Mar kousantet neoah ni e hrei alians.
* 11. — — Nepas, mestr capitén, alians ne hrein quet,
* Rac me zad ha me mam e vehé konaret.
* 12. — Capitén ag el lestr, mar doh dén a inour,
* Lausket mé de zoarein pé hui e vou traitour.
* 13. — — Merh en duk a Nàned, dehuéhat huès konzet :
* Arriw omb trihuèh leaw doh en doar a Nâned.
* 14. — Ha trihuèh, aral, hoah, é ma ret t’emb monet
* Quént ma kavehemb doar, ma hellehemb querhet.
* 15. — Intron Varia Kergam,
* Reit confort de me mam :
* Ni dès quin merh meid on ;
* Ah ! selet mén é on.
* 16. — Aveid on mé, mestr capitén,
* Pe houiehen kol me inour,
* Me n’hum daulehé ar me fen
* Él léh dônan ag er mor.
* 17. — Nepas, plahig iouank, kement-cé ne hret quet,
* Rac er marw ag er mor e zou ur marw kalet.
* 18. — En dondéd ag er mor n’hi dès chet hum daulet,
* Mœz gued ur hlean argand hi dès bet hum drézet.
* 19. — — Tosteit, me soudardet, tosteit ol de huélet
* Merh en duk a Nâned gued-n-emb dès hum lahet.
* 20. — Capitén ag el lestr, n’en domb quet t’oh suéhet :
* Honnèh zou en dairved, gavamb gued-n-oh lahet.
# Merhèr el Ludu

| ◄ Er Septuagesim | Merhèr el Ludu | Er Hoaris  ► |
ER ceremoni ag el Ludu e bratiq en Ilis ér hettan dé a Goaris é andræd en ol Fidelèt, ne oai pratiquét guharal nameid eit laquad é pénigèn er béherion de béré é hoait ingorto rein en absolvèn de Basq. Larein e rér en dé-ze er seih Psalm a Bénigèn guet Oræzoneu-aral, eit goulèn guet Doué er græce ag ur gùir gontrition hac er remission ag er péhedeu. Béniguein e rér nezè ludu e laquér ar bèn er Fidelèt, èl ur merche é ma trezét ou halon guet quæ ha glahar ag ou fauteu, hac eit degass chonge tehai é ma bet tènnét ou horveu a zoar hac é retourneint arrè de zoar.
Tosteit de receu el ludu-ze guet er santimanteu a zougeance hac a bénigèn en doai bet en Ninivitèt guharal, a pe hum olezant a ludu eit distannein colèr en Eutru-Doué. Doh ou receu, chonget a zevri : 1.° é hoh condannét de verhuel ur uéh ; 2.° é varhuehait quênd peèl ; 3.° é varhuehait prestoh eit-ne chongét ; 4.° é varhuehait èl m’hou pou bihuèt ; 5.° é varhuehait eit bout heurus pé malheurus durand un éternité. Profittèt ag er reflexioneu-ze eit laquad é cource reihtæd én hou cousciance.
# Merzerez

| ◄ Egile | Merzerez | Anken ► |
* He c’herent a vezo kastizet eb dale
* Da veza bet, siouaz ! ken kriz enn he c’henver ;
* Annaik a goll bemdez he iec’hed abaoue,
* Ha n’ho devezo ket danvez-braz ar penn-her.
* N’he deuz ket dizentet ; med he c’haloun dener
* A zo bet ken rannet, ma ne bareo morse
* Bikenn evid arc’hant ar galoun ne werzer,
* Pa vez ar garantez grisiennet enn ene.
* O ! perag hon euz bet en em welet eunn deiz
* En em garet kement ? perag hon euz bet feiz
* Er blanedenn fallakr, e levenez ann douar ?
* Evit-hi me c’houlenn, o va Doue ! trugarez ;
* Ro d’am muia karet iec’hed vit chom e buez,
* Ha gra d’in-me mervel, enn he leac’h, er glac’har.
# Merc’hed Lokenole

| ◄ Plac’hed Lezardreo | Merc’hed Lokenole | Son ► |
* Merc’hed a Lokenole a zo merc’hed a stad (bis).
* Ne brizont ket da zansal nemet gant paotred vad (bis).
* Merc’hed a Lokenole ia d’ar baluden,
* Divouchouer, diarc’hen, kuef ebed var ho fenn.
* Merc’hed a Lokenole o deveuz prometet
* Monet e pelerinach da Sant-Iann beniget.
* Ar person a lavare, d’ar sul, en ofern-bred :
* — Divoalit, merc’hed iaouank, deuz ar vartoloded. —
* Ar merc’hed a respontaz deuz a draon ann iliz :
* — Sermonit, aotrou Person, ha nimp raio hor giz. —
* Ne voa ket peurlavaret na mad ar gousperou
* E voa ar merc’hed iaouank er ger a Blouganou.
* ’Barz e ti Mari Beron ez int bet diskennet,
* Ho ! ia, dre ma voa gant-he ialc’hou martoloded.
* Ar merc’hed-ze a drinke hag a lipe ho beg,
* Hag ar voarsed a gane, a gane en gallek ;
* Hag ar voarsed a gane, a gane en gallek,
* Hag ar merc’hed a c’haurze, dre ma n’intentenn ket ;
* Nemed eunn dortez vihan deuz a vourk Karantek :
* Honnez voa bet er gouant, o tiski ar gallek ;
* Honnez voa bet er gouant, o tiski ar gallek ;
* Hag a bede mil malloz var ar vartoloded.
* Ma vefemp ni intoanien, gras d’eoc’h ne vefomp ket ;
* Nimp ’zeuio c’hoaz eur veach, eur veach d’ho kuelet ;
* Hag a zigaso d’eoc’h c’hui na peb a chapeled.
* Ha peb a voalen arc’hant d’ho kamaradezed.
* — Kenavezo ’ta, Leblond, ia zur, pa m’oud e vond
* Me garje a-greiz kalon e vijez c’hoaz o tond, —
* Merc’hed a Lokenole a voele var ar c’he
* Da Leblond, ar c’habitenn : allaz ! partiet e.
Chanté par M. Allain-Launay, au diner celtique.
* ↑ Variante : « a bec’he mil malloz, — juraient mille malédictions. »
* ↑ Variante : « gras d’emp — grâce à nous. » C’est un non-sens absolu.
# Sonenneu Kenstrivadeg Koulmig Arvor

| Evit gwazed | $\left\{{\begin{matrix}\\\\\ \end{matrix}}\right.$ | 1 — Koartiz ne jauj. 2 — Dalhamb. 3 — Taul a zornad. |
| Evit pautred yaouank | $\left\{{\begin{matrix}\\\\\ \end{matrix}}\right.$ | 1 — Fest Kerhuiton. 2 — Lagouter. 3 — Pautred iouank. |
| Evit pautred vihan | $\left\{{\begin{matrix}\\\\\\\ \end{matrix}}\right.$ | 1 — Boteu koed. 2 — Rah koed. 3 — Er Bugul. 4 — Er boulom. |
| Evit merhed bihan | $\left\{{\begin{matrix}\\\\\ \end{matrix}}\right.$ | 1 — Er vugulez. 2 — Kousket fonabl. 3 — Hou mam. |
| Evit merhed yaouank | $\left\{{\begin{matrix}\\\\\ \end{matrix}}\right.$ | 1 — En hou kavel. 2 — Me oen bihan. 3 — Alhue en eurusted. |
# Sonic cawel (bin baon cloho)

Oberennoù damheñvel pe handelvoù all zo ivez, gwelout Sonig Kawel (2).
| ◄ Maro al laouenan | Sonic cawel (bin baon cloho) | Ar pemp biz ► |
Bin baon cloho ! Marv ê Jego, Gant re govad goadegenno, Hac interret en toul ar pri, Hac êt he bennic gant ar c’hi. Eat ê Mari war he lerc’h, Gant eur vichenn bara minus kerc’h : — Deuit d’ar gêr, kiès keaz, Dalit bara, dalit leas, List he benn gant Jogo geas. Seiz torz vara hen doa debret, Hac eur vanniad bara draillet, Hac eur podad leaz caoulet, Hac eur vichenn bara kerc’h, C’hoas e selle war he lerc’h, C’hoas a lâre Jego moan N’hon devoa ket bet he goan !…
# Sonic

| ◄ War ar stanc | Sonic | Sonic amourousted ► |
— Me am eus war ma leur tri bern ed, — emezhan, Ha bars ma c’hraou tric’huec’h a ronsined, — emezhan, Eur c’hement-all a saout, — emezhan, Evurus ar plac’h allo ma c’haout — emezhan. — Me am eus ter gweren alaouret, — emezhi, Tri c’hlaourennec n’ho lipfont ket ; — emezhi ; Me am eus tri lestr war ar mor, — emezhi, ’Zo êt da gargan da Rochefort, — emezhi ; Unan a zo en sant Malo, — emezhi, A zo carget a rubano, — emezhi, Un’ all a zo distro d’al lenn, — emezhi, A zo carget a lienn gwenn, — emezhi, Un’ all a zo er Portugal, — emezhi, A zo carget a orangès, — emezhi. — Breman pa arruo miz maë, — emezhan, Deuo ar merdedi d’ar gêr, — emezhan, A vô libr d’ar merc’hed iaouanc, — emezhan, Da bep-hini dibab he c’hoant, — emezhan, Hac ho pezo eur martolod, — emezhan, Hac a chagrin ho pezo lod, — emezhan.
# Songit, den abuset

Oberennoù damheñvel pe handelvoù all zo ivez, gwelout Pempet Cantic. Var an finvezou diveza eus an den.
| ◄ Clêvit entrezoc’h pec’heurien‎ | Songit, den abuset | Songit, pec’heur, e zeo red deoc’h mervel ► |
* Songit den abuset,
* Songit en eternite,
* C’hui p’ini so sujet
* D’ar pec’het, d’ar vanite ;
* Songit e rencot mervel
* Ha quittât ar bed-mâ,
* Pa zui Doue d’ho quervel
* Abarz nemeur amâ.
* Neuze gant cals a spont
* E rencot apparissa,
* Da renta piz ho cont
* D’ar Barner rigourussa :
* Ur setanç a receffot
* A vuez pe a varo,
* Hac ar stad m’en em gueffot
* Da jamæs a bado.
* Nemet ur veach epquen
* Ar Barados ne goller ;
* Eus an ifern biquen
* En em denna ne aller.
* Hoguen Barados collet,
* Chetu tout eat da goll,
* Ha barados gounezet,
* Chetu gounezet oll.
* Roet en deveus Doue
* Ar choas deoc’h en assuranç
* En eil p’en eguile
* Da ober ho temeuranç ;
* En ifern p’er Barados
* E rencot chom atao
* Da zêvi, pe da repos
* Goude souffr ar maro.
* En traou-se, ma sonchac’h,
* E tilessac’h ar viçou,
* Hac en em avissaic’h $^{[sic]}$
* Da bratica’r vertuziou.
* Eveziant veac’h da dec’het
* Diouz peb occasion
* Da goueza e nep pec’het,
* Hac en daounation.
* Gouscoude ouc’h quen dall,
* Quen itourn, quen obstinet,
* Na deus nemet traou-all
* Oc’h occupi ho speret ;
* Eleac’h songeal en affer
* Eus ho silvidiguez,
* N’oc’h eus bet en he c’hever
* Nemed lezireguez.
* Savetait hoc’h ene,
* Ha d’an Ifern renoncit ;
* Choasit abred an Ee,
* Liquit ho poan d’e c’hounit
* Dre’n œuvrou a drugarez,
* Dre an oll vertuziou,
* Ha dre ur guir garantez
* Evit Doue hon Autrou.
* Côvessait a galon
* Ho pec’hejou tremenet,
* Ha goulennit pardon
* Anezo gant guir regret ;
* Grit ar resolution
* Gant courach da drec’hi
* Ar goal inclination
* Zo ennoc’h da bec’hi.
* Reglit guell ho puez
* Hep conta pell da veva,
* Tremenit peb devez
* Evel pa ve ho tiveza ;
* Distroit oc’h affection
* Dious an traou temporel,
* Oc’h ober reflexion
* Var an traou eternel.
* Ar bed a dremeno,
* C’hui a dremeno ive,
* An Ifern a chommo
* Epad an eternite ;
* An tourmant a so ennâ
* James ne finisso,
* Mæs plijadur ar bed-mâ
* Souden a baoueso.
* Siouas ! peguer bras eo
* Follentez ar c’hrouadur
* A choas dêvi ez-veo
* Evit dister plijadur.
* Dêvi eternelamant
* Assambles gant Satan,
* Hep biquen soulajamant
* En ur guele a dan.
* Pe guer fur eo an den
* A renonç d’an æsamant
* Eus ar vuez monden,
* O choas an diæsamant,
* Evit beza da james
* Gant Doue o repos,
* Ha gant ar Zent assambles
* E joa ar Barados ?
* Ar seurt-se n’o deus quet
* A velconi o vervel,
* Dre ur fizianç vras meurbet
* Da gaout ar vuez eternel ;
* Hac en laouenidiguez
* E vez neuze cheinchet
* Quement seurt tristidiguez
* O deveus diouc’h ar bed.
* Choas a ràn, va Zalver,
* Em buez ar binigen,
* Souffr a rign gant douçder
* Pep seurt poan hivisiquen ;
* Mæs roit dign hoc’h asistanç
* Eus ho Speret-Santel
* Da drec’hi va inconstanç,
* Ma vesign deoc’h fidel.
* Renonç a ràn d’ar c’hic,
* D’ar bed ha d’an drouc-speret,
* D’ar pec’hejou lubric
* Ha d’an oll avariçdet,
* Ma c’hellign en ho presanç,
* Va Jesus, er maro
* Apparissa gant fizianç,
* Ha mond gueneoc’h d’am bro.
# Sonic amourousted

Oberennoù damheñvel pe handelvoù all zo ivez, gwelout Sonig amourousted.
| ◄ Sonic | Sonic amourousted | Fanch Colleter ► |
Pa edon en ma studi, o confempli ar bed, Me a remerquas eur poent a droublé ma speret :
 Seblantout a re d’in hi c’hlevet o parlant, Ma mestrès, gant eur vouez a ioa melconiant.
 Na pa ve ma mestrès o canan eur chanson, Ann ecleo er menez a repete ann ton ;
 Ar pesqued ouz ar mor a em rejouisse, Hac ar martoloded war ar pont a danse.
 Ar rec’hel, er menez, dre ’n hanter a ranne, O elevet he mouez, hac o velet he gened.
 Pa dolan ma daoulagad da gontempli ma mestres, Me a zeblant d’in guelet rouanès ann hol verc’hed.
 He daouarn a zo mesket gant ar ruz hac ar gwenn, He daoulagad ’zo brillant evel diou steredenn ;
 He diou-jod a zo ruz hac a denn d’ann natur, He muzellou a zo douz evel ar mel pur.
 — Debonjour deoc’h, ma mestrès, diwar bennou ma daoulinn, Ho pennoz a c’houlennan ’vit mont da gabucinn ;
 Ho pennoz a c’houlennan da vont da recollez, Da gouent Sant-Frances, er gêr a Vonlroulès.
 — Oh ! recollised awalc’h a zo eu Sant-Frauces, Ha bêleienn awalc’h a zo en Montroulès ;
 Beleienn awalc’h ’zo na partout dre ar vro, Eureujet d’an-neb ho car, ha Doue ho câro.
 Mar d-it da Recollet, da gouent Sant-Francès, Me ielo d’ar C’halvar, ’vit beza leanès ;
Ac’hane ni a glevo cleier hor c’houenchou, Eno ni a gâno da Doue melodiou ;
 Eno ni a gâno gant ar vouez huëlla : Ar Gloria in excelsis, ha Salve, Regina !
Canet gant Marianna Ar Berr, kemenerès en Plouguerneau, scrivet gant L. Sauvé, mis eost, 1871.
# Sonic ar c’havr

Oberennoù damheñvel pe handelvoù all zo ivez, gwelout Sonig ar C’havr.
| ◄ An danvad penn-gornic | Sonic ar c’havr | Ar bleiz ha marc’h ar miliner ► |
Me am boa eur c’havric, eur c’havric coant, Hec’h e bemde da beuri gwiniz ann Normand.
 Arruas gant-hi ann Normand, Ha daou pe dri serjant.
 Hac hi cass ma c’havric d’ar prison, da Wengamp. . . . . . . . . . . . . . . . . . . . . Ma c’havric a oa finn, rez eur brom d’ar barner ;
 Rez eur brom d’ar barner, Eun all d’al lutanant.
 Ma c’havr dronsas he lost, ’azeas war ar banc, Ha seoas ho c’hornio en reor ar présidant.
 Ma eas digant-hen daou liarded tacho, Hac eur gwennegad lezr, da beselia he benso.
Canet gant eur messaër bihan, war Menez Bré, ar chenta a viz Gwengolo, 1868.